เรื่องร้องเรียน: มีเสียงดนตรีรบกวนเข้ามาในตัวบ้านทุกวันตั้งแต่เวลา 17.50-21.00น. บางวันยาวไปถึงตี1-ตี1 เป็นแบบนี้ทุกวัน ตั้งแต่เดือนมี.ค.66 ไม่มีวันไหนเลยที่ไม่ดัง พยายามวนรถไปหาต้นทางเสียง แต่ยังหาไม่พบว่าเปิดมาจากแยกไหน อยากให้ช่วยมาตรวจสอบให้พบทีค่ะ เพราะที่บ้านมีทั้งผู้สูงวัยและเด็ก รบกวนเวลานอน กระทบต่อการใช้ชีวิตและส่งผลเสียต่อสุขภาพอย่างมากค่ะ
การดำเนินการของเจ้าหน้าที่: ฝ่ายสิ่งแวดล้อมฯ ได้จัดเจ้าหน้าที่ร่วมกับฝ่ายเทศกิจ ลงพื้นที่ตรวจเฝ้าระวังสถานประกอบการในซอยวิภาวดีฯ 60 - พหลโยธิน 49/1 พบว่ามีสถานที่จำหน่ายอาหาร จำนวน 2 แห่งที่มีการเปิดเพลงผ่านเครื่องขยายเสียง เจ้าหน้าที่จึงได้กำชับและขอความร่วมมือให้ทางร้านดำเนินกิจกรรมด้วยความระมัดระวัง มิให้ส่งเสียงดังรบกวนผู้ที่พักอาศัยในบริเวณใกล้เคียง จากการสอบถามประชาชนที่พักอาศัยในบริเวณที่เคยมีกรณีร้องเรียนลักษณะดังกล่าว เช่น บริเวณหมู่บ้านอาทิตย์ บริเวณหมู่บ้านบางบัว แจ้งว่าปัจจุบันไม่เคยพบเห็นการเปิดเพลงเสียงดัง จึงไม่มีได้รับความเดือดร้อนรำคาญจากกรณีดังกล่าว อย่างไรก็ตาม หากท่านผู้แจ้งยังได้รับความเดือดร้อน ทางสำนักงานเขตหลักสี่ ขอความอนุเคราะห์ข้อมูลเพิ่มเติม ดังนี้ 1. พิกัดของบริเวณที่ก่อให้เกิดหรือคาดว่าอาจก่อให้เกิดเสียงดังรบกวน 2. กรณีที่ไม่สามารถสืบหาพิกัดสถานที่เกิดเหตุตามข้อ 1 ได้ ขอให้ท่านรวบรวมหลักฐานเพิ่มเติม ได้แก่ คลิปเสียง ช่วงเวลาที่เกิดเหตุ ความถี่ที่พบการเกิดเหตุ และเบอร์โทรศัพท์ติดต่อและพิกัดของผู้ร้อง สามารถส่งข้อมูลดังกล่าวได้ทางอีเมล: factory.envi.laksi@gmail.com  เพื่อที่เจ้าหน้าที่จักได้ดำเนินการตรวจสอบและแก้ไขปัญหาดังกล่าว ได้อย่างมีประสิทธิภาพมากขึ้น
ความเห็นของผู้แจ้ง: ทางเจ้าหน้าที่ได้มีการดำเนินการลงตรวจสอบพื้นที่จริง และดำเนินการจัดการให้อย่างรวดเร็ว เพียงแต่ว่าผลอาจยังไม่เป็นที่แน่ชัดว่า ต้นเสียงมาจากที่นี่จริงหรือเปล่า  ก่อนหน้านี้ เคยแจ้งรายละเอียดช่วงเวลาเกิดเหตุไปแล้วค่ะ จะเป็นช่วงเวลาเดิมซ้ำๆ คือเริ่มต้น17.50น. ถ้าวันธรรมดาเสียงจะดังถึง21.00น. (ส่วนใหญ่จะ17.50-21.00น.) แต่ถ้าวันหยุดบางวันจะดังยาวไปจนถึงเที่ยงคืนหรือตีหนึ่งเลย เมื่อวานที่ผ่านมาก็ยังคงดังอยู่ทุกวันค่ะ   วันนี้จะขอรอดูผลอีกครั้ง หากพบว่ายังเสียงดังอยู่ คงต้องขอรบกวนเจ้าหน้าที่มาที่ร้านค้าบ้านหุ่นกระบอกไทย ซอยบ้านหุ่นกระบอกไทย ตามช่วงเวลาดังกล่าว เพื่อได้รับฟังก่อนว่าเสียงมาจากทิศทางใดค่ะ  อย่างไรก็ตาม ขอขอบคุณพี่ๆเจ้าหน้าที่ที่คอยดำเนินการช่วยเหลือแก้ไขปัญหาให้อย่างเต็มที่นะคะ ประทับใจทีมฟองดูมากๆค่ะ ❤️
พื้นที่: แขวงตลาดบางเขน เขตหลักสี่ กรุงเทพมหานคร